પૂજાના પિતા કિરીટભાઈ શાહે જણાવ્યું કે પરિવાર ડીસા સમાજનો છે. અગાઉ ફોઈ મહારાજે દીક્ષા લીધી હતી. ત્યારબાદ દીક્ષા લેનાર પૂજા બીજી સભ્ય છે. આચાર્ય ગુણરત્નસૂરિ મહારાજની નિશ્રામાં એક જ વર્ષમાં પૂજા સંયમના માર્ગે જવા મક્કમ બની છે. એક જ વર્ષમાં સિદ્ધિતપ, નવ્વાણુંની યાત્રા અને છટ ચોવિહારની કપરી આરાધનાઓ સંપન્ન કરી. તે સાત જાત્રા પણ બે વાર કરી ચૂકી છે. એસએસસી પણ ફર્સ્ટક્લાસ સાથે પાસ કર્યું હતું. ભણવામાં પણ હોશિયાર સ્ટુડન્ટ હતી. તે સમયથી જ સંસ્કૃતના ટ્યૂશન કરાવતી હતી. આચાર્ય ગુણરત્નસૂરિ અને બીજા ગુરૂ ભગવંતોનું માર્ગદર્શન મળતું ગયું. સાધ્વી અમિતરેખાશ્રીના સાંનિધ્યમાં આરાધનાઓ કરતી રહી.